|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalna.ulaganja.vojvodina.gov.rs](http://www.kapitalna.ulaganja.vojvodina.gov.rs) |
|  | БРОЈ: 136-404-215/2016-03 | ДАТУМ: 12.12.2016. године |

Управа за капитална улагања Аутономне покрајине Војводине спроводи отворени поступак јавне набавке добара – **Сале за катетеризацију (ангио сале),** број јавне набавке 136-404-215/2016-03, а за коју је Позив за подношење понуда објављен на Порталу јавних набавки дана 17.11.2016. године. Заинтересованo лицe je дана 12.12.2016. године, доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговор на питање како следи:

**1. Питање:**

Наручилац је у измени конкурсне документације која је објављена на порталу ЈН дана 09.12. на страни 24, у оквиру Прилога бр. 4.4. УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА ИЗ ЧЛАНА 75. и 76. ЗЈН, за додатни услов под рб. 3. Кадровски капацитет, у тачкама 3.1 и 3.2. захтевао да понуђачи доставе наведене доказе за најмање три лица како би понуда била оцењена као прихватљива. У првобитној верзији конкурсне документације, било је предвиђено да понуђачи наведене доказе доставе за најмање једно лице. Наручилац тиме што је формирао једну партију за све три ангио сале у односу на првобитну верзију конкурсне документације, где је ангио сала за сваког од наведена три корисника била предмет посебне партије, није изменио суштину набавке да би то имало за последицу да сада захтева доказе за најмање три лица. Наиме, у првобитној верзији је једно исто лице могло бити сервисер за сваку партију посебно, што и јесте увек случај у пракси, те је наручилац погрешним разумевањем помножио првобитно захтевани кадровски капацитет са коефицијентом 3, јер има 3 ангио сале, а имао их је и пре измене конкурсне. Не постоји ниједан понуђач у Републици Србији који има запослена најмање три лица са захтеваним сертификатима за понуђени модел сале, нити постоји овлашћени сервис који има најмање три лица са захтеваним сертификатима. Овде посебно подвлачимо да се у Републици Србији на свим тендерима Министарства здравља, Министарства одбране, па и саме Управе за капитална улагања АП Војводине увек захтева за довољан кадровски капацитет најмање једно лице и да су тендери где се захтевало више од једног лица били предмет захтева за заштиту права. Из тог разлога предлажемо наручиоцу да све захтеве везано за кадровски капацитет врати на првобитно захтеван услов који се односи на **најмање једно лице** и изврши измену конкурсне документације.

**Одговор Наручиоца:** Наручилац сматра да су наводи заинтересованог лица основани, те ће у складу са тим бити измењена Конкурсна документација и иста бити објављена на Порталу јавних набавки и интернет страници Наручиоца.

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**КОМИСИЈА ЗА ЈАВНУ НАБАВКУ БРОЈ** **136-404-215/2016-03**